Rikunarita-ORG/Wikinium huggingface dataset:
# Imagine Publishing

| Imagine Publishing |
| --- |
| Yaranma tarixi | 14 may 2005 |
| Sayt | imagine-publishing.co.uk |

**Imagine Publishing** — Birləşmiş Krallıq jurnal nəşriyyatı. Nəşriyyat bir sıra video oyunlar, hesablamalar, yaradıcılıq və həyat tərzi mövzusunda jurnallar nəşr edir.

"Imagine Publishing" 14 may 2005-ci ildə Demien Batt, Stiven Boyd və Mark Kendrik tərəfindən öz şəxsi vəsaitləri əsasında təsis edilmişdir. Hal-hazırda sahibi "Future plc" nəşriyyatıdır.

## Əsas publikasiyalar

"Imagine Publishing" tərəfindən nəşr olunan əsas publikasiyalar daxildir :

* *Play*
* *GamesTM*
* *Retro Gamer*
* *SciFiNow*
* *Digital Photographer*
* *iCreate*
* *Web Designer*
* *Photoshop Creative*
* *Total 911*
* *Linux User and Developer*
* *3D Artist*
* *How It Works*
* *All About Space*
* *All About History*
* *World of Animals*
* *History of War*
* *NowGamer.com*
* *Gadget*
* *Real Crime*
* *History of Royals*

Bütün "Imagine" nəşrləri hal-hazırda "Future Publishing"in mülkiyyətindədir.

## İstinadlar

## Xarici keçidlər

* imagine-publishing.co.uk — rəsmi saytı  (ing.)
# GameNOW

| *GameNOW* |
| --- |
| Təsis tarixi | iyul 1994 |
| Nəşrini dayandırıb | yanvar 2004 |
| Ölkə | * ABŞ
 |
| Dil | ingilis dili |
| ISSN | 1537-2553 |

"''GameNOW''" (bəzən "GN" olaraq qısaldılır) — ABŞ videooyun jurnalı. 2001-ci ilin noyabrından 2004-cü ilin yanvarına qədər Ziff-Davis tərəfindən nəşr olunmuşdur. Ümumilikdə 27 nömrə çap olunmuşdur. "*GameNow*" jurnalının məzmunu "PlayStation 2", "Xbox", "GameCube" və "Game Boy Advance" kimi videooyun konsollarına əlavə olaraq, fərdi kompüterləri də əhatə edirdi.

"*GameNOW*" jurnalının kökləri 1994-cü ilin iyulunda "*Electronic Gaming Monthly*" jurnalı "*EGM2*" adlı spin-off jurnalını buraxmasına dayanır. "*EGM²*" mahiyyətcə "başqa bir *EGM*" idi, lakin burada resenziya bölməsi və idxal oyunlarına daha çox diqqət yetirilmirdi.

## İstinadlar

## Xarici keçidlər

* Ziff-Davis' official website
* The *GameNOW* message boards on 1up.com
# Dəyər

**Dəyər** — Qiymət, əhəmiyyət, ləyaqət, keyfiyyət.
**Qiymətləndirmə** – ifadə şəklində verilmiş qiymətlərin müəyyən olunmasının proqram yolu ilə yerinə yetirilməsi və ya proqram deyimi ilə verilən əməllər. Kompilyasiya və ya çalışma mərhələsində baş verir. Məsələn, proqram mürəkkəb ifadəni bərabərlik şəklində qiymətləndirə və sonra bu nəticəni müəyyən dəyişənə mənimsədə bilər. Eləcə də altproqramı çağıran deyimin qiymətini hesablaya və sonra qiymətləndirmənin nəticəsindən asılı olaraq idarəetməni altproqrama verə bilər.

## Riskə məruz dəyər

Riskə məruz dəyər, riskin ölçmə üsulu. Bütün dünya ədəbiyyatlarında riskə məruz dəyər "Value at Risk(VaR)" kimi qəbul edilir. Riskə məruz dəyər (RMD) modeli maliyyə institutları tərəfindən bazar riskini hesablamaq üçün geniş şəkildə istifadə olunur. RMD müəyyənləşdirilmiş çərçivədə verilmiş ehtimalla portfelin dəyərinin maksimal itkisini hesablayan modeldir.

Riskə məruz dəyər üç parametrlə xarakterizə olunur.

* Müvəqqəti horizont — baxılan vəziyyətdən asılıdır. Bazel metodlarına əsasən 10 gün, Risk Metrics-ə əsasən 1 gün. Əsasən baxılan metod 1 gündür.
* Etimad səviyyəsi — qəbul edilə bilinəcək risk səviyyəsi.
* Baza valyutası — göstəricilərin ölçüldüyü valyuta.

## Ədəbiyyat

* İsmayıl Calallı (Sadıqov), "İnformatika terminlərinin izahlı lüğəti", 2017, "Bakı" nəşriyyatı

## Digər mənası

* Əmtəə istehsalına sərf edilən və bu əmtəədə maddiləşən abstrakt əməyin müəyyən miqdarı (iqtisadi mənası).
# Bloqosfera

|  |  |
| --- | --- |
|  | *Bu məqalə **Bloqosfera** haqqındadır. **Tədbir** üçün **Bloqosfer (tədbir)** səhifəsinə baxın.* |

**Bloqosfera** (ing.  **blogosphere** – bloq dünyası) – termini noosfera və bu kimi terminlərə analoji olaraq yaranmış, birlik və ya sosial şəbəkələrə oxşar “bloqlar toplusunu” özündə əks etdirir. 1999-cu ilin avqustunda San-Fransisko şəhərində (ABŞ) yerləşən Pyra Labs kompüter şirkəti ilk dəfə ödənişsiz, kütləvi istifadəyə yararlı və çox sadə istifadə vasitələri olan bloq saytı (Blogger.com) yaratdı. Sonradan bu sayt Google şirkəti tərəfindən alındı. Məhz *Blogger* çoxlu sayda bloqların yaranmasına və yeni noosfera olan **bloqosfer**anın sürətlə inkişafına təkan verdi.

## Yaranma tarixi

Bu ifadə ilk dəfə 10 sentyabr 1999-cu il tarixində Bred Qrehem (Brad Graham) tərəfindən zarafatla işlədilmişdir. İfadə ingilis dilində belə səslənirdi: “**Goodbye, cyberspace! Hello, blogiverse? Blogosphere? Blogmos?**”.

2002-ci ildə bu termin Vilyam Kvik (William Quick) tərəfindən yenidən işlədilməyə başladı.
Həmin ifadə Amerikanın Əfqanıstanda həyata keçirdiyi hərbi əməliyyatları işıqlandıran bloq şəbəkələrinə, sonradan isə başqa şəbəkələrə yayıldı.

## Azərbaycanda bloqosfera

Hazırda Azərbaycanda bloqosfera sürətlə inkişaf edir, minlərlə bloqlar aktiv olaraq yazılır və mütəmadi olaraq yenilənir. Azərbaycanda bloqların yazılması BarKamp tədbirlərindən sonra daha da sürətlənmişdir. Azərbaycanda həmçinin Bloqosfer adlı tədbir də keçirilib. Bloqçuluq Azərbaycanda sürətlə inkişaf etsə də, ATƏT və başqa təşkilatların hesabatlarında bloqçuluq və media ilə bağlı problemlərin qalması faktlarına ara-sıra rast gəlmək olur. Belə ki, Google və Mərkəzi Avropa Universitetinin birgə təşkil etdiyi "Azadlıqda İnternet 2010" adlı tədbirdə (20-22 sentyabr, 2010, Budapeşt, Macarıstan) ATƏT-dən olan nümayəndə Dunja Mijatovic Azərbaycanda bloqçuluq və medianın sıxılması barədə fikir bildirmişdi.

## İlk görüş

Azərbaycan bloqosferasında ilk görüş 2008-ci ilin 27 aprel tarixində Fərhad Əskərzadənin təşəbbüsü ilə Bakıda keçirilib. Görüşdə Azeriblog.com bloq saytının admini Fərhad Əskərzadə, Azeriblog.com-dan olan bloqerlər, BarKampdan Rəşad Mehbaliyev və Emin Hüseynzadə, "İrəli" İctimai Birliyinin İT departamentin bloqçuları iştirak ediblər. Görüşü keçirməkdə məqsəd Azərbaycanda bloqosferanın inkişafını müzakirə etmək olub.

## İstinadlar

## Həmçinin bax

* Bloq
* Bloqçu
# Avropa Kompüter Ticarət Şousu

| Avropa Kompüter Ticarət Şousu |
| --- |
| azərb. Avropa Kompüter Ticarət Şousu‎ |
| Status |
fəaliyyət göstərmir |
| Janr | Videooyun |
| Tarix(lər) |
hər ilin avqust–sentyabr ayları |
| Məkan |
London; Bax: Tədbirlər |
| Ölkə | * Birləşmiş Krallıq
 |
| Yaradılıb |
1989 |

**European Computer Trade Show** (**ECTS**, azərb. Avropa Kompüter Ticarət Şousu‎) — Avropada IT sahəsinə, xüsusilə də kompüter oyunları sənayesinə həsr olunan illik tədbir. Birinci tədbir 1989-cu ildə, axırıncı tədbir isə 2004-cü ildə keçirilmişdir.

## Tarixi

İlkin olaraq, ECTS sadəcə sənayedəki peşəkar şəxslər və jurnalistlər üçün nəzərdə tutulmuşdu. Buna baxmayaraq, icazəsiz şəxslər tez-tez saxta kimliklərlə tədbirdə iştirak edirdi. Bu kimi halların çox olması tədbirin ictimaiyyətə açıq şəkildə keçirilməsinə səbəb olmuşdur.

ECTS tədbirləri 1995-ci ildəki tədbir istisna olmaqla, hər ilin avqust–sentyabr aylarında keçirilirdi. Tədbir həmişə Böyük Britaniyanın paytaxtı olan London şəhərində keçirilmişdir.

Tədbirin təşkilatçısı "CMP Media" 2005-ci ilin aprel ayında tədbiri ləğv etdiklərini anons etmişdir.

## Tədbirlər

| İl | Tarix | Məkan |
| --- | --- | --- |
| 1989 | 16–18 aprel | Business Design Centre |
| 1990 | 1–3 aprel | Business Design Centre |
| 1991 | 14–16 aprel | Business Design Centre |
| 1992 | 12–14 aprel | Business Design Centre |
|  | 6–8 sentyabr | Business Design Centre |
| 1993 | 4–6 aprel | Business Design Centre |
|  | 5–7 sentyabr | Business Design Centre |
| 1994 | 10–12 aprel | Business Design Centre |
|  | 4–6 sentyabr | Business Design Centre |
| 1995 | 26–28 mart | Olympia |
|  | 10–12 sentyabr | Olympia |
| 1996 | 14–16 aprel | Olympia |
|  | 9–10 sentyabr | Olympia |
| 1997 | 7–9 sentyabr | Olympia |
| 1998 | 6–8 sentyabr | Olympia |
| 1999 | 5–7 sentyabr | Olympia |
| 2000 | 3–5 sentyabr | Olympia |
| 2001 | 2–4 sentyabr | ExCeL |
| 2002 | 29–31 avqust | Earls Court Exhibition Centre |
| 2003 | 27–29 avqust | Earls Court Exhibition Centre |
| 2004 | 1–3 sentyabr | Earls Court Exhibition Centre |

## İstinadlar
# Xbox One

Xbox One Hardware.
**Xbox One** — 21 may 2013-cü ildə Microsoftun tanıtdığı 8-ci nəsil oyun konsoludur. Kod adı "Durango" olan oyun konsolu əvvəlkilərdən fərqli olaraq internet səhifələrinə baxmağa imkan verəcək həmçinin bu konsol DVR cihazı olaraq da istifadə edilə biləcək. Üstəlik minecraft öz youtube səhifəsində bununla əlaqədar video paylaşmışdır. Videoda bir adam almaz qazarkən qarşıda bunun heykəli çıxır. Adam da tullanır. Qorxunc minecraft səsləri də gəlir düşərkən adam.

## Xarici keçidlər

* xbox.com/en-US/ — Xbox brendinin rəsmi saytı (ing.)
# Beynəlxalq hüquqi sanksiya

**Beynəlxalq hüquqi sanksiyalar** dövlətlər və ya beynəlxalq təşkilatlar tərəfindən beynəlxalq hüququ pozmuş dövlətə qarşı tətbiq edilən kollektiv və ya birtərəfli məcburetmə tədbirləridir.

## Sanksiya növləri

İqtisadi sanksiyalardan, o cümlədən kredit sanksiyalarından geniş istifadə olunur (bax: kredit).

BMT Nizamnaməsinə BMT-nin digər sanksiyaları (sözdə “məcburetmə tədbirləri”) ilə yanaşı, hərbi məcburetmə daxildir.

## "Sanksiyalar" və "əks tədbirlər"

Yerli və xarici alimlərin əksəriyyəti “sanksiya” ifadəsini məcburedici tədbirləri ifadə etmək üçün istifadə edirlər. Eyni zamanda, bəzi alimlər sanksiyaları həm beynəlxalq təşkilatların icbari tədbirləri, həm də dövlətlərin özünə kömək formasında həyata keçirdiyi tədbirlər adlandırırlar.

Lakin elmi ictimaiyyətdə bu mövqe getdikcə daha çox tənqid olunur. Bu, rəsmi sənədlərdə “sanksiya” ifadəsini yalnız BMT Nizamnaməsinin VII Bölməsi əsasında BMT Təhlükəsizlik Şurasının gördüyü tədbirlərə münasibətdə istifadə edən BMT-nin əsas orqanlarının aydın mövqeyi ilə bağlıdır. Ayrı-ayrı dövlətlərin birtərəfli məcburetmə tədbirləri üçün “sanksiyalar” terminindən istifadə etməsi onların qanuniliyi prezumpsiyasını ifadə edər və onların həyata keçirilməsi üçün beynəlxalq hüquqi məsuliyyət məsələsini istisna edərdi. Getdikcə daha çox “sanksiya” ifadəsini yalnız beynəlxalq hökumətlərarası təşkilatların məcburi tədbirləri üçün saxlayan alimlərin mövqeyini eşidir. Eyni zamanda, dövlətlər tərəfindən birtərəfli qaydada həyata keçirilən tədbirlər “ qarşılıqlı tədbirlər ” və ya “cavab tədbirləri” adlandırılmalıdır.

## İstinadlar
# Sərhədsiz Reportyorlar

| Sərhədsiz Reportyorlar rty, RSF, RWB |
| --- |
| Reporters sans frontières |
|  |
| Yaranma tarixi | 1986 |
| Baş ofisin yerləşməsi | * Paris
 |
| Üzvləri | * təq. 55 nəf.
 |
| rsf.org/fr rsf.org/en rsf.org/es rsf.org/pt-br rsf.org/ar rsf.org/fa |
|  Vikianbarda əlaqəli mediafayllar |

**Sərhədsiz reportyorlar** (fr. Reporters Sans Frontières) — Fransanın Paris şəhərində yerləşən beynəlxalq qeyri-hökumət təşkilatıdır.

## Həmçinin bax

* İnternet senzurası

## İstinadlar
# Andreas fon Bextolşeym

| Andreas fon Bextolşeym |
| --- |
|  |
| Doğum tarixi | 30 sentyabr 1955(1955-09-30) (70 yaş) |
| Təhsili | * Stenford Universiteti,
* Münhen Texniki Universiteti,
* Karnegi Mellon Universiteti (1975–1976)
 |
| Fəaliyyəti | informatik, ixtiraçı, iş adamı, elektrik mühəndisi, mühəndis |
|  Vikianbarda əlaqəli mediafayllar |

**Andreas fon Bextolşeym** (*alm.* Andreas Maria Maximilian Freiherr von Mauchenheim genannt Bechtolsheim‎; 30 sentyabr 1955) — alman elektrik mühəndisi, sahibkar, investor və milyarder.

## Həyatı

30 sentyabr 1955-ci ildə Almaniyada anadan olmuşdur

Early Sun
SPARCstation 1, 1988-ci ildə hazırlanmışdır
## Fəaliyyəti

"Sun Microsystems" şirkətinin banilərindən biri və şirkətin baş mühəndisi Andreas fon Bextolşeym 1995-ci ildə şirkətdən uzaqlaşaraq, şəbəkə kommutatoru istehsalı ilə məşğul olan "Granite Systems" firmasını yaradır və 1996-cı ildə bu firmanı 220 milyon ABŞ dollarına "Cisco Systems" şirkətinə satır. Bu məbləğin 65%-i onun şəxsən özünə çatmışdır. Bextolşeym 1998-ci ildə "Google" şirkətinə 100 min dollar məbləğındə pul yatırmaqla onun ilk sərmayəçilərindən biri olmuşdur.

## İstinadlar

## Ədəbiyyat

* Əliquliyev R. M., Salmanova P. M. İnformasiya cəmiyyəti: maraqlı xronoloji faktlar. Bakı: "İnformasiya Texnologiyaları" nəşriyyatı, 2013, 169 səh.
# Google Doodle

İlk dudl (1998)
**Google Doodle** — "Google"un ana səhifəsinin loqosunda bayram, hadisə və ya hansısa şəxsin xatirəsinə aparılan dəyişiklik zamanı ortaya çıxan loqo.

## Tarix

Dudl termini ilk dəfə 1998-ci ildə, şirkət hələ anonim şirkət olmamışdan qabaq "Google"un qurucuları Larri Peyc və Sergey Brinin Nevada çölündə keçirilən "Yanan Adam Festivalı"na qatıldıqlarını göstərmək üçün loqo üzərində kiçik dəyişiklik aparmalarından sonra yaranmışdır. "Google" sözünün ikinci "o" hərfinin arasında çöp adam yerləşdirmişdilər. Şirkət belə də "Google"un bir şirkətdən artıq olduğunu göstərmək istəyirdi. İlk dudl sadə olsa da, sonradan əhəmiyyətli günlər üçün loqonu bəzəmək fikri yaranmışdır.

2000-ci ildə Larri Peyc və Sergey Brin Dennis Hvanqdan Bastilya günü üçün bir dudl hazırlamalarını istədilər. Bu istifadəçilərinin o qədər xoşuna gəlmişdi ki, hətta Dennis şirkətdə dudllardan məsuliyyət daşıyan şəxsə çevrildi və dudllar daha tez-tez göstərilməyə başlandı Əvvəllər dudllar ancaq özəl günlərə həsr olunurdu, indi isə məşhur şəxslərin və vacib ixtiraların da dudlları hazırlanır

ABŞ və digər ölkələrdə dudllara olan tələbat artdı. Bu gün dudlları dudler adlandırılan dizaynerlər və mühəndislər hazırlayır.

### Azərbaycana aid Doodle

2013-cü il 18 sentyabrda "Google.az" Üzeyir Hacıbəyovun anadan olmasının 128 illiyi münasibətilə xüsusi dudl yerləşdirib. Saytda bəstəkarın doğum günü ilə bağlı "Ər və arvad", "O olmasın, bu olsun", "Leyli və Məcnun", "Arşın mal alan" əsərlərinin fotolarını əks etdirən dudl hazırlanıb. Həmin ilin 18 oktyabrında isə Azərbaycanın milli müstəqilliyinin bərpası günü xüsusi dudl hazırlayıb. Dudlda Azərbaycan gerbi, bayrağın rəngləri yer alıb.

### Ümumi mövzular

1998-ci ildə "Google" Şükran Gününü qeyd etdikdən bəri bəzi bayramlar və tədbirlər hər il qeyd edilir, o cümlədən:

* Yeni İl Günü *(2000–cari)*
* Martin Lutyer Kinq Günü *(2003; 2006–cari)*
* Çin Yeni ili *(2001; 2003–cari)*
* Müqəddəs Valentin günü *(2000–2001; 2003–2005; 2007–cari)*
* Beynəlxalq Qadınlar Günü *(2005; 2009–cari)*
* Müqəddəs Devid günü *(2004; 2006–cari)*
* Müqəddəs Patrik günü *(2000–2002; 2004–cari)*
* Müqəddəs Corc günü *(2002; 2004; 2006; 2008–cari)*
* Yer Günü *(2001–cari)*
* Analar Günü *(2000–cari)*
* Atalar Günü *(2000–cari)*
* ABŞ Müstəqillik Günü *(2000–cari)*
* Bastil günü *(2000–cari)*
* Olimpiya oyunları *(2000–cari)*
* Hellovin *(1999–cari)*
* Şükran günü *(1998–cari)*
* Yeni İl çağı *(2010–cari)*

## İstinadlar

## Xarici keçidlər

* Dudl Arxivi
# Chromium

| Chromium |
| --- |
|  |
|  |
| Tipi | brauzer |
| Müəllif | * Google
 |
| Repozitoriya | chromium.googlesource.com/… github.com/chromium/chro… |
| Proqramlaşdırma dili | C++, C, Java, JavaScript, Python, Assembler |
| Əməliyyat sistemi | Android, iOS, macOS, Windows |
| İnterfeysin dili | çoxdilli |
| Yayımlanma tarixi | 2008 |
| Sonuncu versiya | * 142.0.7444.61
* 142.0.7444.134
* 142.0.7444.49
 |
| Lisenziya | Apache lisenziyası[d] |
| Sayt | chromium.org/Home |
|  Vikianbarda əlaqəli mediafayllar |

**Chromium** — Googleun azad və açıq mənbəli bir proqram layihəsidir. Mənbə kodu veb brauzerdə tərtib etmək olar.

Google Chromedan daha çox xüsusiyyətlərə sahib olan Chrome brauzerini hazırlamaq üçün koddan istifadə edilir. Bir çox digər brauzerlər də Chromium koduna əsaslanır, xüsusən də Microsoft Edge və Opera. Bundan əlavə, bəzi tərəflər (Google olmasa da) kodu olduğu kimi qurur və brauzerləri Chromium adı ilə buraxırlar.

Chromiumun istifadəçi interfeysi minimalistdir. Google brauzerin "yüngül (idraklı və fiziki cəhətdən) və sürətli hiss etməsini" məqsədilə yaradılıb.

Hər gün yeni Chromium versiyaları buraxılır, lakin digər veb brauzerlərdən fərqli olaraq "stabil" Chromium versiyası yoxdur.

## İstinadlar

## Xarici keçidlər

* chromium.org/Home — rəsmi saytı
# Dart

| Dart |
| --- |
|  |
| Paradiqmalar | obyektyönümlü proqramlaşdırma, Refleksiya |
| Yaradılma tarixi | 10 oktyabr 2011 |
| Tərtibatçılar | Google |
| Fayl sonluğu | `.dart` |
| Sonuncu versiyası | * 3.12.2
 |
| Təsirlənib | Java, JavaScript, Smalltalk, C# |
| Platforma | çarpaz platformalı[d] |
| dart.dev |
|  Vikianbarda əlaqəli mediafayllar |

**Dart** — Lars Bak və Kasper Lund tərəfindən hazırlanmış və Google tərəfindən hazırlanmış proqramlaşdırma dili. Veb və mobil proqramlar, həmçinin server və masaüstü proqramlar hazırlamaq üçün istifadə edilə bilər.

Dart obyekt yönümlü, sinif əsaslı, C üslublu sintaksisi olan tullantı toplayan dildir. O maşın kodu, JavaScript və ya WebAssembly kompilyasiya edə bilər. O interfeysləri, miksinləri, abstrakt sinifləri, refikasiya olunmuş generikləri və tipləri dəstəkləyir.

## Tarixi

Dart 10-12 oktyabr 2011-ci ildə, Danimarkanın Orhus şəhərində keçirilən GOTO konfransında təqdim olundu. Layihənin əsasını Lars Bak və Kasper Lund tərəfindən qoyulub. Dart 1.0 14 noyabr 2013-cü ildə yayımlandı.

Dart əvvəlcə qarışıq qəbul edilmişdi. Təşəbbüs Chrome-da Dart VM-ni yaratmaq planlarına görə interneti parçaladığına görə tənqid edilirdi. Bu planlar 2015-ci ildə Dart 1.9 versiyası ilə ləğv edildi. Diqqət Dart kodunu JavaScript-də tərtib etməyə dəyişdirildi.

Dart 2.0 2018-ci ilin avqustunda tip sistemi və dil dəyişiklikləri ilə yayımlandı.

Dart 2.6 yeni `dart2native` uzantısını təqdim etdi. Bu kompilyasiyanı Linux, macOS və Windows masaüstü platformaları üçün əlçatan etdi. Əvvəllər tərtibatçılar yalnız Android və ya iOS cihazlarından istifadə edərək yeni alətlər yarada bilirdilər. Bu genişləndirmə ilə tərtibatçılar proqramı öz-özünə icra olunanlara yerləşdirə bilərlər. Dart SDK-nın bunu işə salmaq üçün quraşdırılmasına ehtiyac yoxdur. Flutter alətlər dəsti Dart-ı birləşdirir, ona görə də o backend dəstəyi kimi kiçik xidmətlərdə kompilyasiya oluna bilər.

Dart 3.0 boşluq təhlükəsizliyi üçün tip sistemini dəyişdirdi. Buna qeydlər, nümunələr və sinif dəyişdiriciləri kimi yeni funksiyalar daxildir. Dart 3 həmçinin WebAssembly üçün sınaq görüntüsü əlavə etdi.

## Həmçinin bax

* Google Web Toolkit
* TypeScript
* Flutter

## İstinadlar

## Xarici keçidlər
# Don't be evil

"**Don't be evil**" (azərb. Pis olma‎) — "Google"-un qeyri-rəsmi korporativ şüarıdır. İclasların birində "Google"-un ilk mühəndislərindən olan Amit Pitel tərəfindən dilə gətirilmiş və bu fikir "Gmail"-in yaradıcısı Pol Bakeyt tərəfindən dəstəklənmişdir.

## İstinadlar
# Gmail

| Gmail |
| --- |
|  |
| URL | workspace.google.com/pro… |
| Tipi | onlayn xidmət[d] |
| Dilləri | çoxdilli[d] |
| Proqramlaşdırma dili | JavaScript |
| Sahibi | Google |
| Açılma tarixi | 1 aprel 2004 |
|  Vikianbarda əlaqəli mediafayllar |

**Gmail** (*tələffüz:* ci-meyl) — Google şirkətinə məxsus e-poçt xidməti. POP3S interfeysi ilə işləyir. 2008-ci ildə hər istifadəçiyə, öz məktublarını saxlamaq üçün, **10 GB** yaddaş verilib və bu rəqəm 1 aprel 2005-ci ildən bəri artmaqdadır.

Gmail 2004-ci il 1 aprel tarixində fəaliyətə başlayıb. Əvəlcə Gmail-i istifadə etmək üçün xüsusi dəvətnamə almaq lazım idi. Amma indi hər kəs Gmail xidmətindən faydalana bilər.

* Gmail xüsusi web interfeysə sahibdir və bu onun istifadəsini xeyli asandlaşdırır.
* Gmail istifadəçiləri Gtalk Instant Messenging servisindən də faydalana bilər.
* Gmail-in istifadəçi interfeysi Azərbaycan dilinə tərcümə olunub.

## İstinadlar

## Xarici keçidlər
# Odnoklassniki

| Odnoklassniki |
| --- |
|  |
| URL | ok.ru odnoklassniki.ru |
| Tipi | sosial şəbəkə |
| Dilləri | erməni dili, Azərbaycan dili, ingilis dili, gürcü dili, rumın dili, rus dili, qazax dili, türk dili, ukrain dili, özbək dili, Belarus dili, Tatar dili, qırğız dili[…], alman dili[…], tacik dili[…] |
| Ziyarətçi sayı | * 42.000.000 nəf. (2017)
 |
| Proqramlaşdırma dili | PHP, JavaScript, Java |
| Serverin yeri | * Rusiya
* Sankt-Peterburq
 |
| Sahibi | VK (şirkət), məhdud məsuliyyətli cəmiyyət[d] |
| Müəllif (lər) | Albert Popkov |
| Açılma tarixi | 4 mart 2006, 26 mart 2006 |
| Mənfəət | * 16.300.000.000 ₽ (2014)
 |
| Alexa reytinqi | * 53 (2017, 2017, 2017, 2023)
 |
|  Vikianbarda əlaqəli mediafayllar |

**Odnoklassniki** — rusdilli internetin ən populyar sosial şəbəkələrindən biri. *Odnoklassniki* sözünün Azərbaycan dilində mənası "sinif yoldaşları"dır. Bu sayt Albert Popkov tərəfindən 4 mart 2006-cı ildə Rusiyada yaradılıb. Saytda 45 milyondan artıq istifadəçi qeydiyyatdan keçib, 10 milyona qədər ziyarətçiyə sahibdir. Alex statistikalarına görə bu sayt dünyanın ən çox ziyarət edilən 67-ci, Rusiyanın isə 7-ci saytıdır.

Bu saytda Azərbaycan, rus, ukrayna, özbək, qazax, erməni, rumın, türk, ingilis, gürcü, tacik, qırğız dilləri olmaqla ümumilikdə 12 dil var.

## İstinadlar

## Xarici keçidlər

* Rəsmi sayt
# Total Nonstop Action Wrestling

| TNA Entertainment, LLC |
| --- |
|  |
| Ümumi məlumatlar |
| Tipi | Özəl şirkət |
| Sənaye | professional güləş |
| Məhsulları | musiqi, nəşriyyat işi, televiziya, video on demand[d] |
| Təsis tarixi | 10 May,2002 |
| Baş qərargahın yeri | * Neşvill
 |
| Rəhbərlik |
| Təsisçi |

Jeff Jarrett
Jerry Jarrett |
| impactwrestling.com |
|  Vikianbarda əlaqəli mediafayllar |

**Total Nonstop Action Wrestling** (TNA), amerikan peşəkar güləş federasiyasıdır. Jeff Jarrett və atası Jerry Jarrett tərəfindən 2002 Mayında təsis edilmişdir. TNA əvvəl NWA'nın üzvü idi və bu səbəbdən adı NWA-TNA idi. Amma TNA,2007 Mayında NWA'dan ayrıldı.WWE'nin tək rəqibi sayılır. Hər həftə 1300 nəfərlik studiyada TNA Impact adı ilə, Destination America kanalında şou təqdim edir.

## Çempionluqlar

### Hazırkı çempionlar

| Kəmər | Hazırkı çempion | Tarix | Haqqında |
| --- | --- | --- | --- |
| TNA Dünya Ağırçəki Çempionluğu | Drew Galloway | 15 Mart,2016 | Feast or Fired çantasından istifadə etdi və Matt Hardyni məğlub etdi |
| TNA Dağların Kralı Çempionluğu | Bram | 19 Mart,2016 | Eric Youngu məğlub etdi |
| TNA X Diviziya Çempionluğu | Trevor Lee | 9 Yanvar,2016 | Tigre Unonu məğlub etdi |
| TNA Dünya Komanda Çempionluğu | Decay
(Abyss və Crazzy Steve) | 19 Mart,2016 | Beer Money, Inc'i məğlub etdilər |
| TNA Knockouts Çempionluğu | Jade | 17 Mart,2016 | Gail Kim və Madison Rayne'i üçlü döyüşdə məğlub etdi |

## Rəsmi saytı
# Esse

**Esse** — ən çox ədəbiyyatda istifadə olunur. Kiçik və ya orta həcmdə olan, bir çox elmi sahəyə müraciət olunan nəsr janrı. Esse fransız sözü olub, mənası sınaq, təcrübə, oçerk deməkdir. Tənqid və ədəbiyyatşünaslığın müəyyən bir problemi sərbəst surətdə izah etməsi ilə fərqlənən janrı.

Daha çox ədəbiyyatda istifadə olunur. Essedə məqsəddəki fikri bildirmək üçün fəlsəfi ifadə, yanaşma, təhlildən istifədə edilir.

Ədəbiyyatşünaslıq, avtobioqrafik, biografik məqalələr, psixoloji, tarixi, politoloji, siyasi və başqa təhlillər əsasən **esse** janrı üzərində qurulmuşdur.

Esse problemin sərbəst şəkildə qoyuluşudur. Essenin müəllifi seçdiyi problemi (ədəbi, etik, fəlsəfi və s.) təhlil və izah edərkən ifadə tərzinin sistemli, ardıcıl gəldiyi nəticələrin əsası, hamı üçün eyni dərəcədə məqbul olması qayğısına qalmır.

## Həmçinin bax

* Azərbaycan ədəbiyyatı

## İstinadlar

## Xarici keçidlər

* Rövşən Yerfinin esseləri
# IETF sənədlər seriyası

**IETF sənədlər seriyası** (ing. Request for Comments) – İnternetin "quruluşunu" (məsələn, TCP/IP standartlarını) müəyyən edən IETF sənədlər seriyası (standartlar, təlimatlar, işçi qrupların hesabatları və s.). ISOC üzvü olan istənilən şəxs RFC-də dərc olunmaq üçün sənədi müzakirəyə təqdim edə bilər. Dərc olunan sənədə nömrə verilir. Dərc olunmuş variant heç vaxt dəyişdirilmir, dəyişdirilmiş variant yeni nömrə alır, ona görə də verilmiş standartın son RFC-lərini tapmaqda problem olur. 1969-cu ildən buraxılışına başlanmış belə sənədlərin sayı bir neçə mindir. RFC ödənişsizdir və hamı üçün açıqdır. Standart kimi nəzərdən keçirilən sənəd standartın işlənib hazırlanması, testlənməsi və təsdiqinin bütün mərhələləri keçir.

## İstinadlar

## Ədəbiyyat

* İsmayıl Calallı (Sadıqov), "İnformatika terminlərinin izahlı lüğəti", 2017, "Bakı" nəşriyyatı, 996 s.
# ISAN

**ISAN** (International Standard Audiovisual Number) – audiovizual əsərlərin beynəlxalq standart eyniliyini müəyyən edən nömrə.

## Ədəbiyyat

* Əliquliyev R. M., Ağayev N. B., Alıquliyev R. M., Plagiatlıqla mübarizə texnologiyaları // Bakı. İnformasiya Texnologiyaları nəşriyyatı. 2015. 146